Oficialusis leidinys L 145 , 15/05/1998 p. 0006 - 0007



Komisijos reglamentas (EB) Nr. 1008/98 1998 m. gegužės 14 d. iš dalies keičiantis Reglamentą (EB) Nr. 1371/95, nustatantį išsamias eksporto licencijų sistemos įgyvendinimo kiaušinių sektoriuje taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 1516/96 [2], ypač į jo 3 straipsnio 2 dalį ir 8 straipsnio 13 dalį, kadangi Komisijos reglamente (EB) Nr. 1371/95 [3] su paskutiniais pakeitimais, padarytais Reglamentu (EB) Nr. 1157/96 [4], yra nustatytos išsamios eksporto sistemos taikymo kiaušinių sektoriuje taisyklės; kadangi Komisijos reglamente (EEB) Nr. 3665/87 [5] su paskutiniais pakeitimais, padarytais Reglamentu (EB) Nr. 604/98 [6], yra nustatytos eksporto grąžinamųjų išmokų žemės ūko produktams taikymo išsamios bendrosios taisyklės; kadangi jo 3 straipsnyje yra apibrėžta eksportavimo diena; kadangi, atsižvelgiant į šį apibrėžimą, Reglamento (EB) Nr. 1371/95 tekstą reikėtų atitinkamai pakeisti; kadangi Reglamento (EB) Nr. 1371/95 4 bei 9 straipsniuose ir II priede yra taisytinų klaidų; kadangi laikas, per kurį valstybės narės turi pranešti Komisijai apie paraiškas gauti ex post eksporto licencijas, turi būti toks pat, koks yra skirtas pranešti apie kitas eksporto licencijas; kadangi Reglamento (EB) Nr. 1371/95 III priedą būtina derinti atsižvelgiant į diferencinių grąžinamųjų išmokų pakeitimus; kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šiuo dokumentu Reglamentas (EB) Nr. 1371/95 iš dalies keičiamas taip: 1) 4 straipsnio 3 dalies a punkte nuorodos į 17 ir 18 skiltis pakeičiamos nuorodomis į 15 ir 16 skiltis. 2) 9 straipsnio: a) 2 dalies pirmoje pastraipoje: - nuoroda į 22 skiltį pakeičiama nuoroda į 20 skiltį, - žodžių junginys "jų atlikimo data" pakeičiamas žodžiais "eksportavimo data, kaip apibrėžta Reglamento (EEB) Nr. 3665/87 3 straipsnyje"; b) 3 dalies pirmos pastraipos pirmas sakinys pakeičiamas ir išdėstomas taip: "Kiekvieną penktadienį nuo 13 val. valstybės narės faksu perduoda Komisijai prašomų ex post eksporto licencijų skaičių arba praneša, kad šią savaitę tokių paraiškų nebuvo."; c) 4 dalies antra pastraipa pakeičiama ir išdėstoma taip: "Ši licencija suteikia teisę į grąžinamąją išmoką, taikomą eksportavimo dieną, kaip apibrėžta Reglamento (EEB) Nr. 3665/87 3 straipsnyje." 3) II priedo A dalyje žodžiai "ekiu/100 kg" pakeičiami žodžiais "ekiu/100 kg arba 100 vienetų". 4) III priedas pakeičiamas šio reglamento priedu. 2 straipsnis Šis reglamentas įsigalioja 1998 m. birželio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. gegužės 14 d. Komisijos vardu Franz Fischler Komisijos narys [1] OL L 282, 1975 11 1, p. 49. [2] OL L 189, 1996 7 30, p. 99. [3] OL L 133, 1995 6 17, p. 16. [4] OL L 153, 1996 6 27, p. 19. [5] OL L 351, 1987 12 14, p. 1. [6] OL L 80, 1998 3 18, p. 19. -------------------------------------------------- PRIEDAS " III PRIEDAS Rusija Kuveitas Bahreinas Kataras Omanas Jungtiniai Arabų Emyratai Jemeno Respublika Honkongas (SAR) Pietų Korėja Japonija Malaizija Tailandas Taivanis Filipinai Egiptas " --------------------------------------------------